85.10 REGOLI DWAR IL-ĦLAS TA’ L-ESPORTAZZJONI TAL-PATATA L-AVVIŻ LEGALI 32 ta’ l-1972. L-AVVIŻ LEGALI 32 ta’ l-1972. 1. It-titolu ta’ dawn ir-Regoli hu Regoli dwar il-Ħlas ta’ l-Esportazzjoni tal-Patata. 2. Tifsir. (1) F’dawn ir-Regoli, kemm-il darba l-kuntest ma jeħtieġx xort’oħra, "esportatur" ma tinkludix persuna li tesportapatata mkabbra minnha. (2) Kliem u frażijiet li m’humiex xort’oħra mfissra f’dawn ir-Regoli għandu jkollhom l-istess tifsir li għandhom fl-Ordinanza dwar l-Esportazzjoni ta’ Prodotti tal-Biedja. 3. Ħlas eċċ., minn esportaturi. (1) L-esportaturi għandhom, mhux aktar tard minn tliet ijiem wara li jgħabbu xipatata fuq bastiment għall-esportazzjoni, iħallsu lid-Direttur somma li tkun daqs il-valur kollu tal-patata hekk mgħobbija jew jagħtu lid-Direttur garanzija bankarja għal dak l-ammont li jkun aċċettabbli mill-imsemmi Direttur, liema garanzija għandha titħallas mill-bank fi żmien tletinġurnata mid-data tagħha. (2) Dak il-valur totali għandu jiġi kalkolat għab-bażi tal-prezz dikjarat mill-esportatur relattiv fuq il-liċenza ta’ esportazzjoni maħruġa mid-Direttur tal-Kummerċ, u għandu jinkludi kull drittijiet ta’ piżaturi u ta’ senserija li jkollhom jitħallsu, jekk ikun hemm. (3) Il-prezz dikjarat fuq il-liċenza ta’ esportazzjoni għandu jkun l-istess bħal dak li l-esportatur ikun ftiehem li jħallas lill-bidwi għall-patata mixtrija mill-esportatur. 4. Dokumenti li għandhom jinġiebu mill-esportaturi. (1) Mhux aktar tard minn għoxrin ġurnata wara d-data li fiha tkun spiċċat it-tagħbija, l-esportatur ta’ kull patata għandu jagħti lid-Direttur dikjarazzjoni li jkun fiha d-dettalji li ġejjin: (a) isem il-bastiment li jkun ser jesporta; (b) id-data meta x-xogħol tat-tagħbija jkun spiċċa; (ċ) il-piż mgħobbi, u n-numru ta’ xkejjer, pakki jew reċipjenti oħra; (d) l-isem u l-indirizz tas-sensala, flimkien mal-piż miksub permezz ta’ kull sensal. (2) Kull dikarazzjoni bħal dik għandu jkollha magħha listi ffirmati mis-sensala li juru l-ismijiet u l-indirizz u l-kwantità u l-piż provdut minn kull bidwi tal-patata li tkun qed tiġi esportata. 5. Ħlas tas-sehem dovut lill-bidwi u lis-sensal. Id-Direttur għandu, kemm jista’ jkun malajr wara li jkun irċieva l-ħlas ta’ kull patata esportata, jħallas lill-bidwi, lill-piżatur u li s-sensal (jekk ikun hemm) is-sehem li kull wieħed minnhom ikunimissu.